የነቢያት መጽሐፍት
I. አስቀድመን አጠቃላይ መግቢያ እንይ
የነቢያት መጽሐፍት የሚባሉቱ 12 ማይነር - (በምዕራፋቸው) እና 5 ሜጀር (በምዕራፍ ብዛታቸው) የሆኑ መጽሐፍት ናቸው።
በምንም ተዓምር ሜጀር እና ማይነር በሚል የአገልግሎት ማበላለጥ ውስጥ እንዳንገባ ያስፈልጋል። 
የነቢያትን መጽሐፍ ለማጥናት በእግዚአብሔር የመቤዠት ታሪክ ውስጥ ስፍራቸውንና እና የሚያገለግሉበትን መቼት ማጥናት ግድ ይለናል። በዚህ ውስጥ ልናያቸው የሚገባቸው ነገሮች 
1. ቃል ኪዳኑን ነው።
ቃል ኪዳኑ በብሉይ ኪዳን ውስጥ ዋነኛ ማዕከል ነው። በሌላ ቋንቋ ዘፀ. 20 የኪዳኑ ዋነኛ ማዕከል ነው። የነቢያቱን መጽሐፍ ስናጠና አገልግሎታቸው ይህንን ኪዳን ማዕከል እንዳደረገ ማሰብ አለብን። 
ይህ ምን ማለት ነው  	አለመታዘዝ
መታዘዝ
እርግማን
· ወደ ምርኮ መሄድ
· ሕዝቤ አይደላችሁም ማለት
· የቤተ - መቅደሱ መፍረስ 
በረከት
· መሬት
· የተመረጠ ትውልድ መሆን
· ቤተመቅድስ 
ነገስታት
ካህናት
ነቢያት

	ምስሉን ባግባቡ ካየን ብዙ የሚያስረዳን ነገር አለ። እግዚአብሔር ለሕዝቡ በሠጠው ኪዳን ውስጥ ሚናቸው ሕዝቡ ከኪዳኑ አሳብ እና ሥርዓት እንዳይወጣ መምከር መገሰጽ ነው። ብዙ ጊዜ እንደውም የኪዳኑ ፌድራል ፖሊስ ይባላሉና
ስለዚህም ነቢያቶቹ በሙሴ በኩል የተሠጠውን ነገር ግን ደግሞ ከአብራሃም ቃል ኪዳን የቀጠለውን ሥርዓት ነበር እያገለገሉ የነበሩት።
ቃለ ኪዳን በጊዜው የነበረው ዓለም ሥርዓት ነው። በሁለት ወይንም በሦሰት አካሎች መካከል አብረው ለመኖር የሚደረግ ስምምነት ነው። ስምምነቱን መጠበቅ የራሱ የሆነ ጥቅም እንዳለው ሁሉ ስምምነቱን መጣስ ደግሞ የሚያሰከፍለው ዋጋ አለ። ይህ የሙሴ ሕግ ወይንም እግዚአብሔር ከሕዝቡ ጋር አብሮ ለመኖር የገባው ኪዳን በጥንት ዘመን አንድ ኃያልና የበረታ ንጉስ አካባቢውን ከወረረ በኋላ በእርሱ ስር እንዲኖሩ የሚገባው ኪዳን ዓይነት ይመስላል። 
ነገር ግን በልዕለ ተፈጥሮአዊ ማንነት (አምላክ ወይንም አማልክት) እና በሰዎች መካከል ግን እንዲህ ዓይነት ኪዳን ወይንም ሥርዓት ከእስራዔል በስተቀር አላየንም። ሕዝብ ለሕዝብ - ንጉስ ለንጉስ ይሆን እንደሆን እንጂ።
ስለዚህም የነቢያቱን አግልግሎት ስናይ በዚህ ያሕዌ እና እስራዔል በገቡት ኪዳን - ሕዝቡ ከኪዳኑ ወልፈት እንዳይል ማቃናት - መምከር - መገሰጽ - እንዲመለሱ መወትወት ሲሆን በእግዚአብሔር በኩል ደግሞ ስለኪዳኑ መፍረስ ፍርድን እና ተግሳጽን ማስተላለፍ ነው። በዚህም
· እግዚአብሔርን ወክለው ይናገራሉ - ሕዝቡን ወደ ኪዳኑ እንዲመለስ ይጣራሉ 
· በኪዳኑ አለመታዘዝ የሚመጣውን እርግማን ያሣሥባሉ - ይናገራሉ 
· ሕዝቡን ወደ ፍርድ ይጠራሉ - ምስክርም ይሆናሉ 

II. የስማቸው ትርጓሜ
1ኛ ዜና 29፡ 29 ላይ ለመጀመሪያ ጊዜ ስሙ ተጠቅሶ ይገኛል - አገልግሎቱ ግን ቀድሞም ነበር ፤ ”የንጉሡም የዳዊት የፊተኛውና የኋለኛው ነገር፥ እነሆ፥ በባለ ራእዩ በሳሙኤል ታሪክ፥ በነቢዩም በናታን ታሪክ፥ በባለ ራእዩም በጋድ ታሪክ ተጽፎአል።”
· ናቢ - አካዳዊያን ቀድሞም ይህንን ስያሜ “ናቡ”ን - መናገር፣ ወይንም መጣራት ሲሆን በስብሰባ ወይንም ለስብሰባ የሚጠቀሙበት ቃል ነበር። በአረብኛውን “ናቢ” - “ቃላትን አንበልባይ” የሚል ስርወ ቃል አለው 
· በብሉይ ኪዳን ደግሞ “ የእጊዘአብሔር አፍ አፍ” ሆኖ ስለ እግዚአብሔር የሚናገር ነው። ለምሳሌ አሮን ለሙሴ ነብይ ነበር - ተናጋሪ - ዘፀ. 4፡ 10 – 17 ፣ 7፡ 1 እና 2 ን ተመልከቱ። ናታን “የእግዚአብሔር አፍ “ ተብሎ ነበር - 1ኛ ነገ. 8፡ 15 
· “ሃዛር” ወይንም ባለራዕይም ተብለዋል 17 ጊዜ - 1ኛ ሳሙ. 9፡ 9 እርሱም በኋላ ነብይ ተብሏል። 
“የሚያይ”፣ “እነሆኝ” የሚል ዓይነት ትርጓሜ አለው። አሞጽ በዚህ ስም 8 ጊዜ ተጠርቷል - 
· “ኢሽ ኤሎሂም” ወይንም “የእግዚአብሔር ሰው” ተብለዋል - 75 ጊዜ 
ሙሴ - ዘዳ. 33፡ 1፣ ሳሙኤል - 1ኛ ሳሙ. 9፡6፣ ዳዊት - 2ኛ ዜና. 8፡ 14፣ ኤልያስ - 1ኛ ነገ. 17፡ 18፣ ኤልሳዕ - 2ኛ ነገ. 4፡ 7፣ ሻማያ - 1ኛ ነገ. 12፡ 22፣ ሌሎችም - 1ኛ ሳሙ. 2፡ 27፥ 1ኛ ነገ. 13፥ 20፡ 28፥ 2ኛ ነገ 23፡ 16፥ 2ኛ ዜና. 25፡ 7 – 9 … ወዘተ 
· ነብይ - 150 ጊዜ በአዲስ ኪዳን 
የብሉይ ኪዳን ነብያቶች የእግዚአብሔር አፍ ሆነው ያገለግሉ ነበር ስንል ሁልጊዜ ወደፊት ሊሆን የሚችለውን ይናገራሉ ማለት ግን አይደለም። እንደውም በአብዛኛው የኪዳኑን መፍረስና መቆም ከሕዝቡ አለመታዘዝና መታዘዝ እያገናኙ የሚናገሩት ይበዛልና። ይልቅኑ ፈቃዱን ላለው ሕዝብ ይገልጣሉ - አሞ. 3፡ 7ን ተመልከቱ። እግዚአብሔር ይህንን እንደሚያደርግ አስቀድሞም ለአብርሃም ባደረገው ታይቷል፤ የልቡን አሳብ አስቀድሞ ለአብርሃም - ቀዳሚ ነብይ ለሆነው ሲግልጥ ታይቷልና - ዘፍ. 20፡ 7።
ሥለዚህም አገልገሎታቸውን ጠቅለል አድርገን ስናይ 
· በኪዳኑ ውስጥ ያለውን - በሙሴ ኪዳን - እግዚአብሔራዊ አስተዳደር - ቲዮክራሲን እንዲየከብሩና በዚያም ሥር እንዲኖሩ ሕዝቡን ማሳሰብ ነው - መጣራት ነው
· ሚልኪያስን እዩ - ሚል.4፡ 4 “ለእስራኤል ሁሉ ሥርዓትንና ፍርድን አድርጌ በኮሬብ ያዘዝሁትን የባሪያዬን የሙሴን ሕግ አስቡ”
III. የነብያት ዓይነቶች 
1) ጽሑፍ ያልጻፉ ግን ደግሞ በኪዳኑ ውስጥ ጉልህ ሚና የነበራቸው 
· በ11ኛው ክፍለ ዘመን (ዓ.ዓ) - ሳሙዔል (1ኛ ሳሙ. 1 – 25) ፣ ናታን (2ኛ ሳሙ. 7፡ 2) ፣ ጋድ (1ኛ ሳሙ.22፡ 5) 
· በ10ኛው ክፍለ ዘመን - አካያ - ኢዮርብአምን ያስጠነቀቀው - (1ኛ ነገ. 11 እና 14) ፣ ሸማያ - ሮብዓም እስራዔልን እንዳይወር ሲያስጠነቅቀው እናያለን - 1ኛ ነገ. 22 – 24፣ 2ኛ ዜና 12፡ 15 ኢዶ - 2ኛ ዜና 9፡ 29 ፣ 12፡ 15 13፡ 22 
· በ9ኛው ክፍለ ዘመን - የኦዳ ልጅ አዛርያ - አሳ በነገሠ ጊዜ ለነበረው ተሃድሶ ትልቅ አስተዋጽዖ ነበረው - 2ኛ ዜና 15፡ 1 – 8 ፤ ሃናኒያ አሳን ያስጠነቀቀው - 2ዜና 16፡ 7 – 10 ፤ ኤሊያስ - 1ኛ ነገ. 17 – 2ኛ ነገ. 2 ፤ ኤልሳዕ 1ኛ ነገ. 19 – 2ኛ ነገ. 13 ፤ ሚኪያስ - 1 ነገ 22 እና 2ኛ ዜና 18 ፤ አዛሄል - …. ወዘተ 
· በ8ኛው ክፍለ ዘመን - ዘካሪያስ (ንጉስ ኦዚያንን ያማክር ነበር) – 2ኛ ዜና 26፡ 5 ፤ ኦዴድ - ፔካኹን 200000 የአይሁድ ምርኮኞችን እንዲለቅ የነገረው - 2ኛ ዜና 28፡ 9 – 15 
· በ7ኛው ክፍለ ዘመንስ - ሔልዳና (ሴት ነብይ)  - ኢዮስያስን ስለ ፍርድ አስጠንቅቃው ነበር - 2ኛ ዜና 34፡ 22 – 28 
· በ6ኛው ክፍለ ዘመንስ - የሸማያ ልጅ ኦርዮ - ኢዮአቂም የሚሉት ንጉስ ከሸሸበት ፈልጎ አግኝቶ ያስገደለው - ኤር. 26፡ 20 – 23 
2) ጽሑፍ ያላቸው ነብያቶች - እንርሱም በዚህ ክፍል የምናጠናቸው ናቸው። 
IV. ነብያቶች እውተኞች ይሁኑ ወይንም አይሁኑ መመዘኛ አላቸውን?
አዎ። ይህ ከቀድሞ ጀምሮ ያለ ፈተኛ ነው። ሰዎች የእግዚአብሔርን ስም ጠቅሰው ከእግዚአብሔር ያልኾነን መልዕክት ያስተላልፉ ነበር። 
· ኹለት መመዘኛዎች በጉልህ ተቀምጠዋል በብሉይ ኪዳን ዘመን 
1) የሚናገረው ነገር በትክክል ተፈጽሟል ወይ የሚለውን ጥያቄ መመለስ ይገባል 
2) ትንቢት ተናጋሪው የተናገረው ነገር ኾኖለትም ውጤቱ ግን የሐሰት አምልኮ ውስጥ እንዲገቡ ካደረገ 
1. እውነተኛ ተፈጻሚነት አለውን - ዘዳ. 18፡ 15 – 22 ። በእርግጥ የሚናገሩት አሳብ በአጭር ጊዜ ወይንም በረዥም ጊዜ ሊፈጸም የሚችል ቢሆንም የተናገሩት ነገር መኾኑ ወይንም አለመኾኑ እንደ አንድ የእውነተኛነት ማስረገጫ ነበር። 
2. የሚናገሩት ነገር “ያሕዌን” እንዲታዘዙት ያደርጋል ወይስ ከአሳቡ አፈንግጠው ሌሎች አማልክትን ስለ ደስታቸው ይከተሉ ይኾን የሚለው እንዱ የእውነተኛ ነቢያቶች መመዘኛ ነበር - ዘዳ. 13፡ 1 – 5 
V. የነቢያት ዘመን እና አገልግሎታቸው በብሉይ ኪዳን 
እስራዔል እንደ መንግስት ከመቋቋሟ በፊት - Pre-monarchy ፣ Pre-classical፣ Classical 

	የሚጠቀሱ ነብዮች 

	ቅድመ መንግስት
	የመሪው አፍ መኾን
	ሕዝቡ
	ብሔራዊ ምሪትን መስጠት፣ ፍትህን ማስፈን፣ መንፈሳዊ ጥበቃን ማድረግ 
	ሙሴ፣ ዲቦራ 

መሸጋገሪያው ላይ - ሳሙዔል 

	መንግስት በኾኑበት በመጀመሪያዎቹ ዘመናት
	የንጉስ አፍ መኾን እና አማካሪ መኾን 
	ንጉሱ እና በቤተ - መንግስቱ አኬባቢ ያሉቱ ሰዎች 
	ወታደራዊ ምክር መሥጠት፣ መገሰጽ ወይንም መባረክ
	ናታን፣ ኤሊያስ፣ ኤልሳ፣ ሚኪያስ
ሽግግር - ዮናስ በሰሜኑ
ኢሳይያስ - በደቡቡ

	በክላሲካል ዘመን

	የሕቡን ነባራዊ ሁኔታ (መንፈሳዊ እና ማሕበራዊ) በማየት አቅጣጫ ማሳየት፣ የኪዳኑ እርግማን እንዳይደስባቸው ማስጠንቀቅ - ንስሃ መጥራት 
	 ጽሑፍ የጻፉቱ ነቢያቶች 
ትልቁ ምሳሌ - ኤርሚያስ 



VI. በነቢያት የተነገሩቱ “ኦራክሎች” - ሸክሞች ዓይነቶች እና ባሕሪይዎች  
	ዓይነቶቹ
	ገለጻቸው
	ቅድመ ፍልሰት ባሉ ጊዜያት ያሉቱ ኦራክሎች ትኩረት
	ድህረ- ፍልሰት ል ነበራቸው ትኩረት

	የክስ ወይንም የወቀሳ
	ሕዝቡ የተከሰሰበትን ወይንም የተወቀሰበትን አሳብ በዝርዝር ማቅረብ
	በዋናነት ስለ ጣዖት አምልኮ፣በባዕድ አምልኮ እና በማህበራዊ ቀውሶቻቸው ላይ ያተኩራል 
	ለእግዚአብሔር ትክክለኛውን ክብር በመስጠት ላይ አለማተኮራቸው ላይ ያተኩራል

	የፍርድ 
	ቅጣት ሊመጣ እንደሚችል የሚያሳስቡ 
	በቅርብ ጊዜ ሊሆኑ ስለሚችሉ ፖለቲካዊ ፍርዶች ላይ ያትታሉ 
	የደረሰባቸውን ቀውስ ያብራራሉ - ቀውሱንም በኪዳኑ መነጸር ይተረጉማሉ 

	መመሪያ
	ለአምላክ መልካም ምላሽ መሥጠትን ማብራራት 
	ብዙም ባይኾኑም፣ ክፉ ሥራቸውን በመተው ወደ እግዚአብሔር እንዲመለሱ ጥሪ በማድረግ ላይ ያተኩራሉ 
	በዚህ ጊዜ ብዙ መመሪያዎችን እና ሥርዓቶች አስቀምጠዋል፤ ለገጠማቸው ችግሮች መመሪያ ሲሰጡአቸው ታይተዋል - የሚመጣውን ጊዜም አመላክተዋል፡፡ 

	ከፍርድ በኋላ ስላለ ተስፋ 
	የሚመጣውን ተስፋ ወይንም ትድግና ያመላክታሉ
	ከፍርድ ጊዜያት በኋላ ሊከሰት የሚችለውን ኩነት ያቀርባኩ - ይረዳሉ 
	መለኮታዊ የጉብኝት ጊዜን አበክረው ይተርካሉ - በተራ ተርታም ያስቀምጣሉ፤ ኃይማትን በተመለከተ - አሁን 
ማሕበራዊና ኢኮኖሚያዊ ጉዳዮች - ሊሆን እንደሚችሉ

